Mees teab

"**Mees teab"** (originaalpealkiri **"Man With a Plan"**) on Ameerika telesari, situatsioonikomöödia, mille lõid Jackie ja Jeff Filgo ning mille peaosas on Matt LeBlanc, kes oli ka sarja tegevprodutsent. Sari jooksis CBS-is 24. oktoobrist 2016 kuni 11. juunini 2020. Seriaal kestis kokku 4 hooaega ning eetrisse jõudis 69 osa. 

Peaosa mängiv LeBlanc on Adam Burns, töövõtja, kes kasvatab Pittsburghi äärelinnas kolme last (Grace Kaufman, Matthew McCann, Hala Finley) koos oma naise Andiga (Liza Snyder), kes otsustab esimeses jaoss uuesti meditsiinilaborisse tööle minna. Teised peamised osatäitjad on Kevin Nealon, kes mängib Adami venda ja Matt Cook, kes mängib Adami sõpra. Stacy Keach mängis Adami isa ja Kali Rocha mängis Adami õemeest.

2020. aasta mais lõpetati sarja tootmine pärast nelja hooaega.

Eestis näitab sarja Telia Inspira kanal. ”Mees teab” on 2025. aastal Inspira eetris argipäeviti kell 19.00.

## Kokkuvõte
Kui Adami naine Andi naaseb tööle, võtab vanakooli isa Adam Burns enda kanda rohkem kohustusi oma kolme rahutu lapse (Kate, Teddy ja Emme) kasvatamise eest. Lapsevanemaks olemise väljakutsete kõrval üritab Adam hakkama saada ka ettevõtte juhtimise ja oma kontrolliva isa sekkumisega. Sarja tegevus toimub Pittsburghi äärelinnas.

### Burnside sugupuu

* *Tegelast on mainitud, kuid üheski jaos ta ei osale.

## Osatäitjad
### Peamised osatäitjad

* Matt LeBlanc – Adam Burns: Burnsi maja peremees. Koos oma venna Doniga on neil firma Burnsi Vendade Ehitus. Adam on ettevõtte ehitusekspert ning müügiga tegeleb Don. 4. hooajal ütleb ta, et on 50-aastane.
* Liza Snyder – Andi Burns: Burnsi maja perenaine. Sarja esimeses jaos läks Andi pärast mitut aastat koduse ema põlve pidamist uuesti meditsiinilaborisse tööle. 3. hooaja alguses liitus ta disainerina Burnsi Vendade Ehituses.
* Grace Kaufman – Kate Burns: Burnside vanim laps. Sarja alguses on Kate 13-aastane, hiljem samas hooajas peab ta enda 14. sünnipäeva. Ta on ninakas, mässumeelne laps, kes enda vanemaid häbeneb. Ta saab juhiload sarja eelviimases osas (4. hooaeg), mis tähendab, et ta on selleks ajaks vähemalt 16-aastane. Adam ja Andi alati pahandavad temaga ja teevad ta elu raskeks.
* Hala Finley – Emme Burns: Burnsi pere noorim laps, kes on viieaastane. Sarja alguses läheb ta lasteaeda. Emme on noor pahaaimamatu tütar, kes teab, et tema vanemad ei lase tal kunagi pahandustest pääseda. Ta on 2. hooajas kuueaastane.
* Matthew McCann – Teddy Burns: Burnside pere keskmine laps, kes saab esimesel hooajal 12-aastaseks. Teddy on üsna rumal laps, kelle tarkust naeruvääristavad sageli teised tegelased, nende hulgas ka tema vanemad. Adam arvab, et Teddyle on antud ta onu Doni mõistus.
* Jessica Chaffin – Marie Faldonado (1. hooaeg, osad 1–13): Üks Adami laste klassi lastevanematest. Ta vahetab tihti mehi. Ta lapsed on nii Emme kui Kate’i klassides. Pärast 13. jagu pole Maried näidatud ega mainitud.
* Matt Cook – Lowell Franklin: Teine Adami laste klassi lastevanematest ja Burnsi sõber, kes peab Adamit oma iidoliks. Lowell on kodune isa, kes tugineb statistikale ja ekspertidele, et oma lapsi kasvatada. Jaoss "Kolm sõpra" alustab ta koostööd Adami ja Doniga nende tehnikaspetsialistina pärast seda, kui ta aitas neil enda loodud videoesitlusega leida tulusa tööpakkumise. Lowelli naine jätab ta kolmandal hooajal maha.
* Diana-Maria Riva – Alicia Rodriguez (1. hooaeg): Emma lasteaiakasvataja, kes on Adamile tihti pinnuks silmas.
* Kevin Nealon – Don Burns: Adami vanem vend, kes omab koos Adamiga Burnside Vendade Ehitust. Jaos "Kolm sõpra" mainitakse, et Don tegeleb ettevõtte müügiga. Ta on väga rumal nagu tema vennapoeg Teddy. Ta on abielus Marcyga ja neil on koos poeg Mikey, kes on endine süüdimõistetu ning kes elab stuudiokorteris.
* Stacy Keach – Joe Burns (2.-4. hooaeg, tegi kaasa osaliselt 1. hooajas): Adami ja Doni isa, kes kolis oma haagissuvilaga Adami ja Andi tänavale. Adam süüdistab Joe'd sageli Doni eelistamises, kuid Joe väidab, et see on ainult sellepärast, et Don on alati vajanud rohkem hoolitsust kui Adam.
* Kali Rocha – Marcy Burns (3.-4. hooaeg, tegi kaasa osaliselt 1.-2. hooajas): Doni naine ja Andi parim sõber. Tal on vaenulikud suhted oma ämma Beverlyga, kelle arvates pole Marcy oma poja jaoks kunagi olnud piisavalt hea.

### Kõrvalosatäitjad

* Swoosie Kurtz – Beverly Burns, Adami ja Doni ema ning Joe naine, kes jälgib hoolikalt oma miniaid. Kuigi ta muutub Andi suhtes mõnevõrra sõbralikumaks, ei suhtu ta Marcysse kunagi hästi.
* Christine Woods – Lisa McCaffrey, AdamI ja Doni klient kaubanduskeskuse ehitusprojektis (1.-2. hooaeg).
* Sherri Shepherd – Joy, Burnside naaber, kes on ka Adami töökoha ehitusinspektor (2. hooaeg).
* Tim Meadows – Rudy, Burnside naaber ja Joy abikaasa (2. hooaeg).
* Ron Funches – Funchy, Joe koduõde ja sõber (3. hooaeg).
* Jessica St. Clair – Kelly, Andi õde (3. hooaeg).

## Jaod

Sarja jooksul jõudis 24. oktoobrist 2016 kuni 11. juunini 2020 eetrisse 69 jagu sarjast „Mees teab“.

## Produktsioon
3. veebruaril 2016 nõustus CBS sarja tootma ja eetrisse laskma ning otsustati, et esimese osa režissööriks saab James Burrows. Esimese osa stsenaristideks olid Jackie ja Jeff Filgo, kes ka produtseerisid sarja koos Michael Rotenbergi ja Troy Zieniga. Esimese osaga seotud tootmisettevõtete hulka kuuluvad Double Double Bonus Entertainment, CBS Television Studios ja 3 Arts Entertainment. 12. mail 2016 teatati, et CBS kiitis sarja, mis sai pealkirjaks "Man with a Plan", heaks. Päev pärast seda teatati, et sarja esmaeeter on 24. oktoobril 2016. 14. novembril 2016 kinnitas CBS, et laseb eetrisse kõik hooaja 19 jagu. 6. jaanuaril 2017 tellis CBS kolm lisajagu, suurendades esimese hooaja jagude arvu 22-ni. 23. märtsil 2017 teatas CBS sarja teisest hooajast, mis esilinastus 13. novembril 2017. 27. novembril 2017 tellis CBS teiseks hooajaks kaheksa lisajagu, suurendades teise hooaja jagude arvu 21-ni. 12. mail 2018 teatas CBS sarja kolmandast hooajast, mis esilinastus 4. veebruaril 2019.10. mail 2019 teatati sarja neljandast ja viimasest hooajast, mis esilinastus 2. aprillil 2020.

### Näitlejate valimine
Peaosatäitjate casting algas 2016. aasta veebruaris Matt LeBlanciga ja lõppes järgmisel kuul Matt Cooki ja Grace Kaufmaniga. 13. mail 2016 teatati, et Jenna Fischer, kes algselt määrati sarja naispeaosatäitjaks LeBlanci kõrvale, loobus oma rollist ning seega valitakse uus naine. 2021. aastal rääkis Fischer "Office Ladies" taskuhäälingusaates, et ta ei sobinud rolli täitma, kuna inimesed ei tahtnud uskuda, et Pam abielluks Joeyga, viidates Fischeri ja LeBlanci vastavatele rollidele sarjades Kontor ja Sõbrad.

1. augustil teatati, et naispeaosatäitjaks saab Liza Snyder. 2. augustil 2016 teatati, et Kevin Nealon liitus sarja põhiosatäitjatega. 4. septembril 2018 teatati, et Kali Rocha saab sarja 3. hooajal üheks põhiosatäitjaks.

### Filmimine
Sari "Mees teab" filmiti Los Angelese Studio City Radfordi stuudiokeskuses, kuid sarja tegelik tegevus toimub Pennsylvanias Pittsburghis.

### Sarja tootmise lõpetamine
6. mail 2020 teatas CBS, et sarja "Mees teab" tootmine lõpetatakse. Kuigi neljanda hooaja reitingud olid rahuldavad, soovis kanal väidetavalt kulusid vähendada pärast samal hooajal toimunud CBS-i ja Viacomi ühinemist. Sarja oli kanalil kulukas toota, mis oli peamine põhjus selle tootmise lõpetamiseks. Sari lõppes 11. juunil 2020 pärast 69 eetris olnud jagu.

## Tagasiside

### Kriitiline vastukaja
"Mees teab" sai kriitikutelt negatiivseid hinnanguid. Arvustuste veebilehel Rotten Tomatoes on sarja hindeks 3,29/10 (29 arvustuse põhjal). Veebilehe üks kriitiline arvustus kõlab järgmiselt: "Sarja "Mees teab" vigane ja kujutlusvõimetu stsenaarium ei too välja paraku sarja osatäitjate täielikku tõelist näitlemisoskust." Arvustuste veebilehel Metacriticus on sarja hinnatud 36 punktiga 100-st (25 arvustuse põhjal).

### Reitingud

### Tunnustus

## Rahvusvahelised versioonid

## Viited



## Välislingid
 IMDb andmebaasis